
             PATVIRTINTA
             Viešosios įstaigos Vilniaus miesto
             klinikinės ligoninės direktoriaus
                                                                                                    2026 m. birželio 30 d.
                                                                                                    įsakymu Nr. TV-28/26(1.18)

MOKAMŲ ASMENS SVEIKATOS PRIEŽIŪROS PASLAUGŲ  IR NEMEDICININIŲ PASLAUGŲ VIEŠOJOJE ĮSTAIGOJE VILNIAUS MIESTO KLINIKINĖJE LIGONINĖJE TEIKIMO IR APMOKĖJIMO UŽ JAS TVARKOS APRAŠAS
I. SKYRIUS
BENDROSIOS NUOSTATOS
1. Mokamų asmens sveikatos priežiūros paslaugų ir nemedicininių aptarnavimo paslaugų viešojoje įstaigoje Vilniaus miesto klinikinėje ligoninėje (toliau – Ligoninė) teikimo ir apmokėjimo už jas tvarkos aprašas (toliau – Aprašas) reglamentuoja mokamų asmens sveikatos priežiūros paslaugų, rašytinės informacijos teikimo ir nemedicininių aptarnavimo paslaugų teikimą Ligoninėje, apmokėjimą už jas, šias paslaugas teikiančių Ligoninės darbuotojų pareigas ir atsakomybę bei kitus su šių paslaugų teikimu susijusius klausimus.
2. Aprašas parengtas vadovaujantis:
2.1. Lietuvos Respublikos sveikatos apsaugos ministro 1999 m. liepos 30 d. įsakymu Nr. 357 „Dėl Mokamų asmens sveikatos priežiūros paslaugų teikimo tvarkos aprašo ir Mokamų asmens sveikatos priežiūros paslaugų kainų apskaičiavimo metodikos patvirtinimo“;
         2.2. Lietuvos Respublikos sveikatos apsaugos ministro 2026 m. balandžio 15 d. įsakymu Nr. V-322 „Dėl Nemedicininių aptarnavimo paslaugų sąrašo ir Nemedicininių aptarnavimo paslaugų kainų apskaičiavimo metodikos patvirtinimo“;
2.3. Lietuvos Respublikos Vyriausybės 2026 m. kovo 25 d. nutarimu Nr. 177 „Dėl Priemonių, kurių kainų skirtumai gali būti apmokami paciento lėšomis, tipų sąrašo ir kainų skirtumų apmokėjimo tvarkos aprašo patvirtinimo“;
         2.4. Lietuvos Respublikos sveikatos apsaugos ministro 2011 m. gegužės 20 d. įsakymu Nr. V-506 „Dėl Rašytinės informacijos, įskaitant ir konfidencialią, apie pacientą ir jam suteiktas paslaugas teikimo ir šios paslaugos apmokėjimo tvarkos aprašo patvirtinimo ir paciento teisės susipažinti su įrašais savo medicinos dokumentuose įgyvendinimo“.
3. Už mokamas paslaugas moka pacientai arba kiti fiziniai ar juridiniai asmenys (darbdaviai, papildomojo (savanoriškojo) sveikatos draudimo paslaugas teikiančios įstaigos ar kiti asmenys).
            4. Ligoninė teikia šias mokamas paslaugas:
            4.1. asmens sveikatos priežiūros paslaugas;
            4.2. nemedicinines aptarnavimo paslaugas;
            4.3. rašytinės informacijos teikimo paslaugas.

II.  SKYRIUS
MOKAMOS ASMENS SVEIKATOS PRIEŽIŪROS PASLAUGOS

5. Mokamos asmens sveikatos priežiūros paslaugos – Ligoninėje teikiamos asmens sveikatos priežiūros paslaugos, kurių išlaidos nekompensuojamos iš:
             5.1. valstybės ir savivaldybių biudžetų lėšų;
             5.2. Privalomojo sveikatos draudimo fondo (toliau – PSDF) biudžeto lėšų;
             5.3. valstybės, savivaldybių, įmonių ir kitų organizacijų sveikatos fondų bei lėšų, skirtų sveikatos programoms finansuoti.
6. Draudžiamiesiems[footnoteRef:1], kurie nėra apdrausti privalomuoju sveikatos draudimu, ir Europos Sąjungos, Europos ekonominės erdvės šalių (Norvegijos, Lichtenšteino ir Islandijos) piliečiams, turintiems Europos sveikatos draudimo kortelę ar sertifikatą, Ligoninėje teikiamos asmens sveikatos priežiūros paslaugos, išskyrus būtinosios medicinos pagalbos paslaugas ir būtinosios medicinos pagalbos paslaugas, kurių nesuteikus paciento sveikatos būklė galėtų pablogėti tiek, kad jam prireiktų skubiosios medicinos pagalbos paslaugų, yra mokamos. [1:  Draudžiamieji asmenys nurodyti Lietuvos Respublikos sveikatos draudimo įstatymo 6 straipsnio 1 dalyje.] 

7. Trečiųjų šalių piliečiams visos asmens sveikatos priežiūros paslaugos, įskaitant ir būtinosios medicinos pagalbos paslaugas, yra mokamos.
8. Už Ligoninėje teikiamas asmens sveikatos priežiūros paslaugas, jei jos neatitinka būtinosios medicinos pagalbos kriterijų, apdraustieji privalomuoju sveikatos draudimu moka šiais atvejais:
8.1. pacientas, neturėdamas Lietuvos nacionalinės sveikatos sistemos asmens sveikatos priežiūros įstaigos gydytojo siuntimo (jei teisės aktuose nėra numatyta papildomų sąlygų), savo iniciatyva kreipiasi į Ligoninę dėl asmens sveikatos priežiūros paslaugos (konsultacijos, stacionarinio gydymo, procedūros, tyrimo ir pan.) suteikimo. Jei mokamą paslaugą teikiantis gydytojas specialistas nustato, kad pacientui reikalingos tolesnės tęstinės asmens sveikatos priežiūros paslaugos, šios paslaugos mokamą paslaugą suteikusio gydytojo specialisto siuntimu pacientui teikiamos bet kurioje LNSS įstaigoje ir kompensuojamos PSDF biudžeto lėšomis, jeigu tenkinamos abi sąlygos:
             8.1.1. pacientas yra apdraustas privalomuoju sveikatos draudimu;
             8.1.2. paciento sveikatos būklė ir indikacijos, nustatytos teikiant mokamą paslaugą, atitinka tas, kurioms esant pacientui būtų teikiamos tolesnės tęstinės PSDF biudžeto lėšomis kompensuojamos paslaugos, jeigu jis į LNSS įstaigą būtų kreipęsis su siuntimu;
             8.2. pacientas pasirenka brangiau kainuojančias medicinos priemones. Šiuo atveju pacientas atsisako kompensuojamos ir pasirenka brangiau kainuojančią medicinos priemonę, sumokėdamas pasirinktos ir kompensuojamos medicinos priemonės kainų skirtumą;
             8.3. pacientas pageidauja gauti asmens sveikatos priežiūros paslaugą, kuri, vadovaujantis Lietuvos Respublikos teisės aktais, nėra apmokama PSDF biudžeto lėšomis (pvz., profilaktinių sveikatos patikrinimų paslaugos).
9.  Mokamas asmens sveikatos priežiūros paslaugas Ligoninė teikia esant visoms šioms sąlygoms:
  9.1. turi galimybę suteikti daugiau paslaugų, nei numatyta sutartyje su Valstybine ligonių kasa;
  9.2. Išankstinėje pacientų registracijos informacinėje sistemoje (IPR IS) skelbia visų asmens sveikatos priežiūros specialistų darbo grafikus ir laisvus vizitų laikus;
  9.3. užtikrinusi, kad atitinkamas paslaugas, apmokamas iš PSDF biudžeto lėšų, nustatytą dieną gaus visi jų laukimo eilėje užregistruoti pacientai;
  9.4. praėjusiais kalendoriniais metais suteiktų PSDF biudžeto lėšomis apmokamų atitinkamos rūšies asmens sveikatos priežiūros paslaugų apimtis buvo ne mažesnė nei numatyta su Valstybine ligonių kasa sudarytoje sutartyje. Šis reikalavimas netaikomas, jeigu nėra laukiančiųjų eilės, t. y. pacientas gali gauti PSDF apmokamą paslaugą tą pačią arba artimiausią paslaugos teikimo dieną;
   9.5. informavusi pacientą apie teisę ir galimybę gauti paslaugas nemokamai eilės tvarka ir nurodžiusi jų teikimo datą arba, jei pacientui nurodyta data nepriimtina, nurodžiusi, kad paslauga būtų suteikta vėliau nei siūlyta konkreti data, nes pacientas įrašomas į paslaugos laukimo eilę;
    9.6. pacientui parašu patvirtinus sutikimą dėl mokamų paslaugų teikimo.

III.  SKYRIUS
REGISTRACIJA MOKAMOMS ASMENS SVEIKATOS PRIEŽIŪROS PASLAUGOMS
10. Mokamai asmens sveikatos priežiūros paslaugai pacientas gali registruotis telefonu, internetu ar atvykęs į Ligoninę.
11. Pacientas, užsiregistravęs mokamai asmens sveikatos priežiūros paslaugai telefonu ar internetu, turi atvykti į Ligoninę, užsiregistruoti registratūroje ir susimokėti už paslaugą likus ne mažiau kaip 15 min. iki jos teikimo. Pacientas, sumokėjęs už mokamą asmens sveikatos priežiūros paslaugą pavedimu į Ligoninės banko sąskaitą, registratoriui pateikia dokumentą, patvirtinantį atliktą mokėjimą.
12. Užsiregistravusiam pacientui paslauga neteikiama:
12.1. pacientui neatvykus numatytu laiku;
12.2. nesumokėjus (atsisakius mokėti) už paslaugą.
13. Pacientas, norintis gauti mokamą asmens sveikatos priežiūros paslaugą, gali kreiptis:
13.1. dėl gydytojų specialistų paslaugų – į Konsultacijų arba Skubiosios pagalbos skyriaus registratorius arba gydantį gydytoją;
13.2.  dėl mokamų reabilitacijos paslaugų – į Ambulatorinės reabilitacijos skyriaus registratorius ar gydantį gydytoją.
14. Pacientus registruojantis darbuotojas, konsultuojantis ir (ar) gydantis gydytojas informuoja pacientą:
          14.1. apie teisę ir galimybę gauti paslaugą nemokamai;
          14.2. suteikia informaciją apie mokamų paslaugų teikimo tvarką ir kainas;
 14.3. pateikia parašu patvirtinti Paciento prašymą ir sutikimą dėl mokamų paslaugų teikimo bei apmokėjimo   (1 priedas) (toliau – Sutikimas);
15. Pacientui savo iniciatyva pasirinkus brangiau kainuojančią medicinos priemonę, konsultuojantis ir (ar) gydantis gydytojas privalo:
 15.1. aiškiai ir suprantamai paaiškinti, kad Ligoninė teikia paslaugas naudodama kompensuojamas priemones, kurios yra kokybiškos ir pacientui nemokamos;
 15.2. nurodyti tinkamas brangiau kainuojančias priemones, jų vieneto kainas ir preliminarų kiekį, taip pat pateikti informaciją raštu (paciento pageidavimu – ir žodžiu) apie jų medicininį pagrįstumą, funkcines savybes, privalumus ir trūkumus, palyginti su kompensuojamomis priemonėmis;
15.3. paaiškinti, kad brangiau kainuojančios priemonės pasirinkimas paciento iniciatyva neturės įtakos jo teisei gauti tolesnes valstybės laiduojamas (nemokamas) asmens sveikatos priežiūros paslaugas;
15.4. pateikia pacientui parašu patvirtinti Sutikimą ir paciento pasirinktų medicinos priemonių / paslaugų Kainos skirtumo apskaičiavimo lapą (2 priedas).
16. Sutikimai ir medicinos priemonių kainų skirtumo apskaičiavimo lapai pildomi 3 egzemplioriais. Vienas egzempliorius įklijuojamas į paciento Gydymo stacionare ligos istoriją (forma Nr. 003/a) arba Ambulatorinę asmens sveikatos istoriją (forma Nr. 025/a) (už tai atsakingas paslaugas teikiantis asmens sveikatos priežiūros specialistas), antrasis saugomas su apmokėjimą patvirtinančiais dokumentais (atsakingas – Buhalterinės apskaitos skyriaus darbuotojas), trečiasis atiduodamas pacientui.

IV.  SKYRIUS
NEMEDICININĖS APTARNAVIMO PASLAUGOS
17. Ligoninėje paciento pasirinkimu gali būti teikiamos šios mokamos nemedicininės aptarnavimo paslaugos[footnoteRef:2]: [2:  Paslaugų turinys atskleistas Lietuvos Respublikos sveikatos apsaugos ministro 2026 m. balandžio 15 d. įsakyme Nr. V-322 „Dėl Nemedicininių aptarnavimo paslaugų sąrašo ir Nemedicininių aptarnavimo paslaugų kainų apskaičiavimo metodikos patvirtinimo“.] 

17.1. individualios palatos pasirinkimo ir apgyvendinimo paslaugos;
17.2. individualaus pacientų maitinimo paslaugos;
17.3. pacientų artimųjų aptarnavimo paslaugos (pacientą lankančio asmens apgyvendinimas ir (ar) maitinimas);
17.4. paciento sveikatos duomenų pateikimo ar kopijų parengimo ir perdavimo pacientui paslaugos (išskyrus atvejus, kai paciento sveikatos duomenys pačiam pacientui yra teikiami pirmą kartą).
18. Ligoninė neįsipareigoja siūlyti ir teikti pacientams visų nemedicininių aptarnavimo paslaugų.
19. Pacientas, pageidaujantis gauti nemedicinines paslaugas, kreipiasi:
19.1. dėl paslaugų, numatytų Aprašo 17.1–17.3 punktuose, – į gydantį gydytoją (jo nesant – į padalinio budintį gydytoją);
19.2. dėl paslaugų, numatytų Aprašo 17.4 punkte, – į Ligoninės Dokumentų valdymo ir komunikacijos skyrių.
20. Pacientui, kuris kreipėsi dėl mokamos nemedicininio aptarnavimo paslaugos, yra išaiškinama šios paslaugos teikimo tvarka bei pateikiama pasirašyti Sutikimo forma (3 priedas), kurioje, be kita ko, pacientas raštu patvirtina, kad atsisako iš PSDF lėšų apmokamos nemedicininio aptarnavimo paslaugos ir išreiškia pageidavimą gauti mokamą nemedicininio aptarnavimo paslaugą.
V.  SKYRIUS
RAŠYTINĖS INFORMACIJOS TEIKIMAS
21. Rašytinės informacijos teikimo paslauga yra mokama, kai ji nesusijusi su asmens sveikatos priežiūros ir farmacinių paslaugų teikimu, išskyrus atvejus, kai rašytinė informacija apie pacientą pačiam pacientui yra teikiama pirmą kartą[footnoteRef:3]. [3:  Nemedicininių paslaugų sąrašas, patvirtintas Lietuvos Respublikos sveikatos apsaugos ministro 2026 m. balandžio 15 d. įsakymu Nr. V-322] 

22. Dėl rašytinės informacijos pateikimo pacientas ar kitas asmuo kreipiasi į Dokumentų valdymo ir komunikacijos skyrių, pateikdamas laisvos formos prašymą dėl rašytinės informacijos teikimo.
23. Nustačius, kad rašytinė informacija turi būti teikiama mokamai, apie tai informuojamas pareiškėjas, nurodant informacijos teikimo kainą skubos ir neskubos tvarka, ir pagal paciento pasirinkimą išrašoma išankstinio mokėjimo sąskaita. Pacientui sumokėjus už paslaugą, pradedama rengti informacija Lietuvos Respublikos sveikatos apsaugos ministro 2011 m. gegužės 20 d. įsakyme Nr. V-506 „Dėl Rašytinės informacijos, įskaitant ir konfidencialią, apie pacientą ir jam suteiktas paslaugas teikimo ir šios paslaugos apmokėjimo tvarkos aprašo patvirtinimo ir paciento teisės susipažinti su įrašais savo medicinos dokumentuose įgyvendinimo“ nustatytais terminais.
VI.  SKYRIUS
APMOKĖJIMAS UŽ PASLAUGAS

24. Mokama paslauga pradedama teikti už ją sumokėjus nustatytą kainą, išskyrus 31–32 punktuose numatytą atvejį.
25. Mokamos ambulatorinės reabilitacijos paslaugos gali būti apmokėtos tik po fizinės medicinos ir reabilitacijos gydytojo konsultacijos.
26. Už mokamas paslaugas galima sumokėti atvykus į Ligoninę arba į Ligoninės nurodytą banko sąskaitą.
27. Ligoninėje už mokamas paslaugas galima sumokėti:
27.1. Mokomatuose adresu: 
-Antakalnio g. 57: Skubios medicininės pagalbos skyriuje (priėmime) arba Ginekologijos
skyriaus priėmime;
-Antakalnio g. 124:  Klinikų Šeimos medicinos centre
27.2. Kasose:
-Antakalnio g. 57: Skubios medicininės pagalbos skyriuje (priėmime);
 -Antakalnio g. 57: Ginekologijos skyriaus priėmime;
-Antakalnio g. 57: Vaikų skyriaus priėmime;
-Antakalnio g. 124:  Klinikų Šeimos medicinos centro Kasoje
27.3. pavedimu į Ligoninės banko sąskaitą: 
Gavėjas: VšĮ Vilniaus miesto klinikinė ligoninė
Sąskaitos Nr. : IBAN: LT81 7044 0600 0799 0179
Mokėjimo paskirtis - nurodant Gydymo stacionare ligos istorijos / Ambulatorinės asmens sveikatos istorijos numerį ir (ar) paciento vardą, pavardę.
28. Asmeniui, kuris moka už paslaugą atvykęs į Ligoninę, išduodamas mokėjimą už paslaugą patvirtinantis dokumentas (kasos aparato kvitas ar mokomato kvitas).
29. Mokėjimą už asmens sveikatos priežiūros ar nemedicininio aptarnavimo paslaugą patvirtinantį dokumentą išdavęs darbuotojas spaudu „Apmokėta“ pažymi Sutikimą dėl mokamų paslaugų teikimo, jame įrašydamas kvito numerį ir datą.
30. Pacientui pasirinkus apmokėjimą mokomate, gautas kvitas pateikiamas medicinos registratoriui arba paslaugą teikiančio skyriaus vyresniajam slaugytojui (jo nedarbo metu – budinčiam gydytojui). Darbuotojas sutikimo formoje įrašo kvito numerį, o jo originalą grąžina pacientui. Pacientui pageidaujant, Buhalterinės apskaitos skyriaus darbuotojai gali išrašyti sąskaitą faktūrą.
31. Jei pacientui (jo atstovui), pasirenkant mokamą asmens sveikatos ar nemedicininio aptarnavimo paslaugą, nėra galimybės numatyti reikalingos paslaugos sudėtingumo (apimties), mokama už paprasčiausią (mažiausios žinomos apimties) paslaugą nustatyta kaina. Paslaugos teikimo metu paaiškėjus, jog tikslinga suteikti sudėtingesnę (didesnės apimties) paslaugą, ir pacientui (jo atstovui) su tuo sutikus, pacientas (jo atstovas) informuojamas apie papildomai mokėtiną sumą ir suteikiama sudėtingesnė (didesnės apimties) paslauga. Apmokėtos ir sudėtingesnės (didesnės apimties) paslaugos kainų skirtumą pacientas (jo atstovas) sumoka po paslaugos suteikimo. Paciento sutikimą mokėti didesnę kainą paslaugą teikiantis sveikatos priežiūros specialistas įrašo užpildydamas naują Sutikimą dėl mokamų paslaugų teikimo. Pacientas savo sutikimą patvirtina parašu.
32. Jei po paciento sutikimo pasirinkti brangiau kainuojančią medicinos priemonę pasikeičia pacientui priklausantis Valstybinės ligonių kasos kompensacinis dydis, paciento mokėtina suma už pasirinktą medicinos priemonę perskaičiuojama.
33. Gydytojas, suteikęs mokamą asmens sveikatos priežiūros paslaugą, informaciją apie šią paslaugą įveda į Privalomojo sveikatos draudimo informacinę sistemą.
                                              VII.  SKYRIUS
           PINIGŲ UŽ SUMOKĖTAS PASLAUGAS GRĄŽINIMAS
34. Norėdamas atgauti sumokėtus pinigus, pacientas (jo atstovas) kreipiasi į Administraciją, pateikdamas mokėjimą patvirtinantį dokumentą (kasos kvitą, sąskaitą faktūrą, kasos pajamų orderį), asmens tapatybę patvirtinantį dokumentą bei laisvos formos prašymą dėl pinigų grąžinimo, kuriame nurodo priežastis, dėl kurių mokama paslauga nebuvo suteikta ir (ar) pinigai turėtų būti grąžinami ir kur, į kurią sąskaitą turi būti pervesta.
35. Prašymas registruojamas ir perduodamas nagrinėti pagal kompetenciją padalinio vadovui, kuris savo siūlymą dėl pateikto prašymo suderina su Teisės ir personalo skyriaus teisininku ir pateikia galutiniam sprendimui direktoriaus pavaduotojui klinikiniam darbui.
36. Pradėjus teikti mokamas paslaugas, už jas sumokėti pinigai negrąžinami.
37. Lėšos už įsigytas mokamas paslaugas negrąžinamos, jei užsiregistravus mokamai paslaugai apie neatvykimą pranešta vėliau kaip prieš 24 val.
38. Paciento (jo atstovo) įsigytos mokamos paslaugos tretiesiems asmenims neperleidžiamos.
VII.  SKYRIUS
BAIGIAMOSIOS NUOSTATOS
39. Mokamų paslaugų kainos apskaičiuojamos, derinamos ir tvirtinamos vadovaujantis išorės teisės aktais.
40. Informacija apie Ligoninės direktoriaus teisės aktų nustayta tvarka patvirtintus mokamų paslaugų įkainius pateikiama Ligoninės interneto svetainėje (www.vmkl.lt).
41. Aprašas keičiamas ar papildomas, keičiantis įstatymams, kitiems teisės aktams ar darbo organizavimo tvarkai Ligoninėje, direktoriaus įsakymu.
42. Mokamos paslaugos, suteiktos nesilaikant šiame Apraše nustatytų reikalavimų, laikomos neteisėtai apmokėtomis. Už jas gautos lėšos grąžinamos mokėtojui.
43. Darbuotojai už šio Aprašo netinkamą vykdymą atsako Lietuvos Respublikos teisės aktų nustatyta tvarka.
44. Esant ekstremaliajai situacijai ar karantinui, mokamų paslaugų teikimas gali būti sustabdomas arba ribojamas direktorės įsakymu.


__________________________
                    








